**Πολιτική Κέντρου Αίματος για την Προστασία Δεδομένων Προσωπικού Χαρακτήρα**

Η πολιτική προστασίας προσωπικών δεδομένων του Κέντρου Αίματος ενημερώθηκε τον Οκτώβριο του 2023.

Η παρούσα πολιτική ενημερώνει για τις πρακτικές συλλογής και διαχείρισης των πληροφοριών που αφορούν στα Δεδομένα Προσωπικού Χαρακτήρα (ΔΠΧ). Τα ΔΠΧ τα οποία συλλέγονται και τυγχάνουν διαχείρισης από το Κέντρο Αίματος καταγράφονται στο Αρχείο Δραστηριοτήτων του Κέντρου Αίματος.

Στην παρούσα Πολιτική περιλαμβάνονται τα εξής:

1. Νομικό Πλαίσιο Προστασίας Προσωπικών Δεδομένων
2. Ορισμοί Δεδομένων
3. Μέτρα Ασφαλείας
4. Τρόπος συλλογής και χρόνος διατήρησης των δεδομένων προσωπικού χαρακτήρα
5. Αποθήκευση Προσωπικών Δεδομένων
6. Περιγραφή του σκοπού και πεδίο εφαρμογής
7. Κοινοποίηση δεδομένων σε τρίτους
8. Δικαιώματά υποκειμένου αναφορικά με την προστασία προσωπικών δεδομένων
9. Τροποποίηση στην Πολιτική Προστασίας Προσωπικών Δεδομένων
10. Στοιχεία Επικοινωνίας
11. **Νομικό Πλαίσιο Προστασίας Προσωπικών Δεδομένων**

Η προστασία των ΔΠΧ που συλλέγονται είναι πολύ σημαντική για το Κέντρο Αίματος και υπόκειται στους όρους της παρούσας πολιτικής, στις σχετικές διατάξεις της κοινοτικής νομοθεσίας 2016/679 – Γενικός Κανονισμός Προστασίας Προσωπικών Δεδομένων (GDPR) του Ευρωπαϊκού Κοινοβουλίου για την προστασία του ατόμου από τη συλλογή και επεξεργασία δεδομένων προσωπικού χαρακτήρα, όπως αυτός έχει τεθεί σε ισχύ από τις 25 Μαΐου 2018 και με ό,τι έχει συμπληρωθεί με τις αποφάσεις της Επιτρόπου για την Προστασία Προσωπικών Δεδομένων, καθώς και τις σχετικές διατάξεις της εθνικής νομοθεσίας Νόμος 125(Ι)2018 και κοινοτικής νομοθεσίας.

1. **Ορισμοί δεδομένων**

**«Δεδομένα Προσωπικού Χαρακτήρα»** είναι οποιαδήποτε πληροφορία που αναφέρεται σε ένα φυσικό πρόσωπο το οποίοι βρίσκεται στην ζωή και του οποίου η ταυτότητα είναι γνωστή ή μπορεί να εξακριβωθεί άμεσα ή έμμεσα βάσει ενός ή περισσοτέρων στοιχείων που χαρακτηρίζουν την υπόσταση του,

**«γενετικά δεδομένα»** είναι τα δεδομένα προσωπικού χαρακτήρα που αφορούν γενετικά χαρακτηριστικά φυσικού προσώπου που κληρονομήθηκαν ή αποκτήθηκαν, όπως προκύπτουν, ιδίως, από ανάλυση βιολογικού δείγματος του εν λόγω φυσικού προσώπου και τα οποία παρέχουν μοναδικές πληροφορίες σχετικά με τη φυσιολογία ή την υγεία του εν λόγω φυσικού προσώπου,

**«δεδομένα που αφορούν την υγεία»** είναι τα δεδομένα προσωπικού χαρακτήρα, τα οποία σχετίζονται με τη σωματική ή ψυχική υγεία ενός φυσικού προσώπου, περιλαμβανομένης της παροχής υπηρεσιών υγειονομικής φροντίδας και τα οποία αποκαλύπτουν πληροφορίες σχετικά με την κατάσταση της υγείας του,

**«ειδικής κατηγορίας δεδομένα προσωπικού χαρακτήρα»**είναι μεταξύ άλλων τα γενετικά, βιομετρικά και τα δεδομένα που αφορούν την υγεία,

**«επεξεργασία προσωπικών δεδομένων»** σημαίνει κάθε πράξη ή σειρά πράξεων σε δεδομένα προσωπικού χαρακτήρα, όπως συλλογή, καταχώρηση, οργάνωση, διάρθρωση, αποθήκευση, προσαρμογή ή μεταβολή, ανάκτηση πληροφοριών, χρήση, κοινολόγηση με διαβίβαση, διάδοση ή κάθε άλλη μορφή διάθεσης, συσχέτιση, συνδυασμός, περιορισμός, διαγραφή ή καταστροφή,

**«υπεύθυνος επεξεργασίας»**είναι το φυσικό ή νομικό πρόσωπο, η δημόσια αρχή, η υπηρεσία ή άλλος φορέας που, μόνα ή από κοινού με άλλα, καθορίζουν τους σκοπούς και τον τρόπο επεξεργασίας δεδομένων προσωπικού χαρακτήρα,

**«εκτελών την επεξεργασία»** είναι το φυσικό ή νομικό πρόσωπο, η δημόσια αρχή, η υπηρεσία ή άλλος φορέας που επεξεργάζεται προσωπικά δεδομένα για λογαριασμό του υπευθύνου επεξεργασίας.

1. **Μέτρα Ασφαλείας**

Το Κέντρο Αίματος έχει λάβει τα κατάλληλα τεχνικά κα οργανωτικά μέτρα προκειμένου να διασφαλίζεται η εφαρμογή της νομοθεσίας και το κατάλληλο επίπεδο ασφάλειας των προσωπικών σας δεδομένων και έχει εκπαιδεύσει κατάλληλα το προσωπικό του και όλο το δίκτυο των συνεργαζόμενων με αυτό άτομα και δεσμεύει όλους τους συνεργάτες του, οι οποίοι ενεργούν για λογαριασμό του ως Εκτελούντες την Επεξεργασία με συμβάσεις που διέπονται από τα εχέγγυα και τις διασφαλίσεις του ΓΚΠΔ.

Η πρόσβαση σε προσωπικά δεδομένα που βρίσκονται σε ηλεκτρονικά αρχεία περιορίζονται μόνο στους εξουσιοδοτημένος για τον σκοπό αυτό υπαλλήλους οι οποίοι είναι υποχρεωμένοι να τηρούν την εμπιστευτικότητα αυτών των δεδομένων χρησιμοποιώντας ανεξαιρέτως όλοι μοναδικό προσωπικό κωδικό χρήστη και κωδικό πρόσβασης στο συγκεκριμένο αρχείο. Οι διακομιστές του συστήματος είναι κλειδωμένοι σε ασφαλή χώρο για προστασία των αποθηκευμένων αρχείων και της ηλεκτρονικής αλληλογραφίας και πρόσβαση στους διακομιστές έχουν μόνο εξουσιοδοτημένοι λειτουργοί.

Το Κέντρο Αίματος εφαρμόζει γενικά πρότυπα ασφάλειας για την προστασία των προσωπικών Δεδομένων από απώλεια, κακή χρήση, αλλοίωση, απαγορευμένη διάδοση ή πρόσβαση, καταστροφή ή/και άλλη μορφή αθέμιτης επεξεργασίας.

Το Κέντρο Αίματος δεσμεύεται να προστατεύει τα ΔΠΧ που παρέχουν οι Χρήστες σύμφωνα με τις διατάξεις του Γενικού Κανονισμού για την Προστασία Δεδομένων της ΕΕ 2016/679, και να λαμβάνει τα αναγκαία μέτρα ασφαλείας για να ενισχύσει την προστασία των δεδομένων αυτών έναντι απώλειας, κακής χρήσης, μη εξουσιοδοτημένης πρόσβασης, απαγορευμένης διάδοσης ή διαβίβασης, τροποποίησης, αλλοίωσης ή καταστροφής.

1. **Τρόπος συλλογής και χρόνος διατήρησης των δεδομένων προσωπικού χαρακτήρα**

Το Κέντρο Αίματος συλλέγει προσωπικά δεδομένα, στοιχεία δηλαδή που σχετίζονται με ένα πρόσωπο και επιτρέπουν την ταυτοποίησή του, όπως το όνομα, ταυτότητα, ο αριθμός τηλεφώνου, η ηλεκτρονική και ταχυδρομική του διεύθυνση, η διεύθυνση εργασίας του κλπ. Συλλέγει επίσης δεδομένα σχετικά με την υγεία του ατόμου, όπως ομάδα αίματος, αρτηριακή πίεση, αιμοσφαιρίνη κ.α. Τα δεδομένα συλλέγονται μέσω ερωτηματολογίου που συμπληρώνει και υπογράφει ο ίδιος ο αιμοδότης, εξέτασης και προσωπικής συνέντευξης από τον Ιατρό της αιμοδοσίας, από τις εξετάσεις αίματος που διενεργούνται στα εργαστήρια.

Το Τμήμα υποχρεούται να τηρεί έγγραφα ή ηλεκτρονικά αρχεία μόνο για το χρονικό διάστημα που απαιτείται για τους σκοπούς της επεξεργασίας των ΔΠΧ και επιπλέον για όσο χρόνο προβλέπεται ειδικά στο νόμο.

Στο πλαίσιο εκτέλεσης των υποχρεώσεων του, το Κέντρο Αίματος συλλέγει, φυλάσσει και επεξεργάζεται σε ηλεκτρονική ή/και έντυπη μορφή ΔΠΧ, για το χρονικό διάστημα που απαιτείται ή μέχρις ότου ζητηθεί η διαγραφή τους (εφόσον ζητηθεί νωρίτερα), ανάλογα με την περίπτωση.

1. **Αποθήκευση Προσωπικών Δεδομένων**

Για την εκτέλεση της επεξεργασίας των ΔΠΧ χρησιμοποιούνται οι υπηρεσιακοί ηλεκτρονικοί υπολογιστές, στους οποίους πρόσβαση έχει μόνο το προσωπικό Τμήματος, το οποίο διαθέτει μοναδικό κωδικό χρήστη και κωδικό πρόσβασης.

Τα προσωπικά δεδομένα αποθηκεύονται και σε έντυπη μορφή, ή/και, σε ηλεκτρονική μορφή, στους υπηρεσιακούς ηλεκτρονικούς υπολογιστές.

Η πρόσβαση στα προσωπικά δεδομένα, που βρίσκονται στο ηλεκτρονικό σύστημα, περιορίζεται μόνο στους εξουσιοδοτημένους προς τούτο υπαλλήλους για να παράσχουν στα υποκείμενα δεδομένων οποιαδήποτε υπηρεσία. Τα άτομα που έχουν πρόσβαση στα δεδομένα είναι υποχρεωμένα να τηρούν την εμπιστευτικότητα αυτών των δεδομένων. Επίσης, έχουν ενεργοποιηθεί φυσικές, ηλεκτρονικές και διαδικαστικές ασφαλιστικές δικλείδες, οι οποίες εναρμονίζονται με τους κανονισμούς προστασίας των προσωπικών δεδομένων. Συγκεκριμένα, ηλεκτρονική πρόσβαση στα προσωπικά δεδομένα έχουν μόνο συγκεκριμένοι/ εξουσιοδοτημένοι υπάλληλοι του Κέντρου οι οποίοι συνδέονται στο ηλεκτρονικό σύστημα με μοναδικό/ προσωπικό κωδικό χρήστη και κωδικό πρόσβασης. Τονίζεται, δε, ότι οποιαδήποτε ενέργεια γίνεται σε Αρχεία με προσωπικά δεδομένα καταγράφεται. Οι διακομιστές του συστήματος είναι κλειδωμένοι σε ασφαλή χώρο, για προστασία των αποθηκευμένων αρχείων και της ηλεκτρονικής αλληλογραφίας, και πρόσβαση στους διακομιστές έχουν μόνο εξουσιοδοτημένοι λειτουργοί.

Όσον αφορά στα έντυπα αρχεία του Κέντρου Αίματος στους οποίους διατηρούνται προσωπικά δεδομένα, η πρόσβαση σε αυτούς, επίσης, περιορίζεται στο προσωπικό του Κέντρου που απαιτείται να έχει πρόσβαση για την εκτέλεση των καθηκόντων του.

1. **Περιγραφή του σκοπού και πεδίο εφαρμογής**

Τα ΔΠΧ που συλλέγονται από το Κέντρο Αίματος περιορίζονται στα αναγκαία για τους σκοπούς για τους οποίους υποβάλλονται σε επεξεργασία και είναι τα τελείως απαραίτητα για τη συμμόρφωσή του σε κάθε έννομη υποχρέωσή του ή την εκπλήρωση των καθηκόντων του, που εκτελείται προς το δημόσιο συμφέρον ή την άσκηση της δημόσιας εξουσίας που του έχει ανατεθεί.

Η επεξεργασία δεδομένων προσωπικού χαρακτήρα (απλών και ειδικών κατηγοριών «ευαίσθητων») από το Κέντρο Αίματος, διέπεται από τις αρχές που περιγράφονται με σαφήνεια στο άρθρο 5 του ΓΚΠΔ. Το Κέντρο Αίματος επεξεργάζεται τα ΔΠΧ, σύμφωνα με την ισχύουσα νομοθεσία και με διαφάνεια όπου επιδιώκεται η ενημέρωση του υποκειμένου να γίνεται με τρόπο συνοπτικό, κατανοητό, με σαφή και απλή διατύπωση («νομιμότητα, αντικειμενικότητα και διαφάνεια»).

Τα ΔΠΧ που παρέχονται από το Κέντρο, δεν υποβάλλονται σε περαιτέρω επεξεργασία κατά τρόπο ασύμβατο προς τους σκοπούς που συλλέγονται. Οι σκοποί αυτοί είναι καθορισμένοι, ρητοί και νόμιμοι, στο πλαίσιο λειτουργίας του και της παροχής υπηρεσιών προς τους πολίτες («περιορισμός του σκοπού»). Τα ΔΠΧ χρησιμοποιούνται μόνο για χρήση από το Κέντρο Αίματος για τις λειτουργιές που εξυπηρετεί. Κανένα ΔΠΧ που συλλέγεται δεν χρησιμοποιείται για άλλους σκοπούς, παρά μόνο έπειτα από ρητή συγκατάθεση ή όπως άλλως απαιτείται ή επιτρέπεται από την κείμενη νομοθεσία.

Στόχος των υπηρεσιών του Κέντρου Αίματος είναι τα ΔΠΧ που συλλέγονται να είναι ακριβή και να επικαιροποιούνται, όταν είναι αναγκαίο, λαμβάνοντας όλα τα εύλογα μέτρα για την άμεση διόρθωση ή διαγραφή ανακριβών δεδομένων, λαμβάνοντας υπόψη τους επιδιωκόμενους σκοπούς της επεξεργασίας.

Τα ΔΠΧ διατηρούνται σε φυσικά ή/και ψηφιακά αρχεία για το διάστημα που απαιτείται για τους σκοπούς της επεξεργασίας. Το διάστημα αυτό καθορίζεται από το Κέντρο Αίματος κατά περίπτωση («περιορισμός της περιόδου αποθήκευσης»).

1. **Κοινοποίηση Δεδομένων σε Τρίτους**

Το Κέντρο Αίματος δεν κοινοποιεί, δεν μεταβιβάζει και δεν εμπορεύεται τα ΔΠΧ σε οποιοδήποτε τρίτο, με εξαίρεση άλλες Δημόσιες Αρχές και νοουμένου ότι το απαιτεί οποιαδήποτε Νομοθεσία.

Όταν, δε, το Κέντρο Αίματος αναθέτει σε συνεργάτες του τη διενέργεια συγκεκριμένων δραστηριοτήτων επεξεργασίας για λογαριασμό του Τμήματος, επιβάλλονται και στους εντεταλμένους συνεργάτες οι ίδιες υποχρεώσεις όσον αφορά την προστασία των δεδομένων, μέσω σύμβασης ή άλλης νομικής πράξης σύμφωνα με το εθνικό ή ενωσιακό δίκαιο, προκειμένου να παρέχονται επαρκείς διαβεβαιώσεις για την εφαρμογή κατάλληλων τεχνικών και οργανωτικών μέτρων, ούτως ώστε η επεξεργασία να πληροί τις απαιτήσεις του Γενικού Κανονισμού Προστασίας Προσωπικών Δεδομένων (GDPR).

Το Κέντρο Αίματος μπορεί να αποκαλύπτει προσωπικά στοιχεία, όταν αυτό απαιτείται από το νόμο, ή όταν αυτό είναι απαραίτητο, προκειμένου να προστατεύει ή να υπερασπίζεται τα συμφέροντα της Κυπριακής Δημοκρατίας.

1. **Δικαιώματά υποκειμένου αναφορικά με την προστασία προσωπικών δεδομένων**

Η νομοθεσία για την προστασία των προσωπικών  δεδομένων σας παρέχει τα ακόλουθα δικαιώματα, τα οποία μπορείτε κατ’ αρχήν να ασκήσετε δωρεάν και με βάση όσα προβλέπονται στο νομικό πλαίσιο :

* Δικαίωμα πρόσβασης, δηλαδή το δικαίωμα ενημέρωσης για τα προσωπικά σας δεδομένα που τηρούνται στα αρχεία του Κέντρου Αίματος και απόκτηση αντιγράφου,
* Δικαίωμα διόρθωσης τυχόν ανακριβών προσωπικών δεδομένων σας, ώστε να καταστούν ακριβή, υποβάλλοντας στο Κέντρο Αίματος σχετική δήλωση με τα ακριβή προσωπικά δεδομένα σας
* Δικαίωμα διαγραφής των προσωπικών σας δεδομένων στις εξής περιπτώσεις : *i.*όταν τα προσωπικά σας δεδομένα δεν είναι πλέον απαραίτητα σε σχέση με τους σκοπούς για τους οποίους συλλέχθηκαν ή υποβλήθηκαν κατ’ άλλο τρόπο σε επεξεργασία, ii. όταν ανακαλείτε τη συγκατάθεση σας επί της οποίας βασίσθηκε η επεξεργασία των προσωπικών δεδομένων σας και δεν υπάρχει άλλη νομική βάση για την επεξεργασία. iii. όταν τα προσωπικά δεδομένα σας υποβλήθηκαν σε επεξεργασία χωρίς την ύπαρξη της απαραίτητης νομικής βάσης, iv. προβλέπεται από το νόμο η υποχρέωση διαγραφής των προσωπικών δεδομένων σας
* Δικαίωμα περιορισμού της επεξεργασίας των προσωπικών δεδομένων σας, στις εξής περιπτώσεις : i. αμφισβητείτε την ακρίβεια των προσωπικών δεδομένων σας και μέχρι να επαληθεύσει το Κέντρο Αίματος την ακρίβεια τους, ii. όταν αντί της διαγραφής, ζητάτε τον περιορισμό της επεξεργασίας των προσωπικών δεδομένων σας, iii. Όταν το Κέντρο Αίματος δεν χρειάζεται πλέον τα προσωπικά δεδομένα σας για τους σκοπούς επεξεργασίας, αλλά τα προσωπικά δεδομένα αυτά απαιτούνται από εσάς για τη θεμελίωση, την άσκηση ή την υποστήριξη νομικών αξιώσεων
* Δικαίωμα εναντίωσης – αντίταξης στην επεξεργασία των δεδομένων σας, εκτός εάν υφίστανται επιτακτικοί και νόμιμοι λόγοι για την επεξεργασία, οι οποίοι υπερισχύουν των συμφερόντων, των δικαιωμάτων και των ελευθεριών σας ή για τη θεμελίωση, άσκηση ή υποστήριξη νομικών αξιώσεων του Κέντρου Αίματος.
* Δικαίωμα να ανακαλέσετε ανά πάσα στιγμή τη συγκατάθεση (χωρίς αναδρομική ισχύ) που έχετε παράσχει για ζήτημα σχετιζόμενο με την προστασία απλών προσωπικών δεδομένων και δεδομένων υγείας.

Τα εν λόγω δικαιώματα μπορεί να περιοριστούν λόγω υποχρέωσης εφαρμογής άλλου νόμου.

Για όλα τα ανωτέρω και για την επίλυση οποιασδήποτε απορίας αναφορικά με την ισχύουσα νομοθεσία για τα προσωπικά δεδομένα, μπορείτε να επικοινωνήσετε με επιστολή προς το Κέντρο Αίματος ως ακολούθως: Υπεύθυνος Προστασίας Δεδομένων, Κέντρου Αίματος, στις ηλεκτρονικές διευθύνσεις [giandreou@mphs.moh.cy](mailto:giandreou@mphs.moh.cy) και [kentroaimatoskyprou@gmail.com](mailto:kentroaimatoskyprou@gmail.com).

Το Κέντρο Αίματος θα απαντήσει στην Αίτησή σας, χωρίς καθυστέρηση και σε κάθε περίπτωση εντός μηνός από την παραλαβή του αιτήματος, εκτός εξαιρετικών περιπτώσεων, οπότε η ανωτέρω προθεσμία μπορεί να παραταθεί κατά δυο ακόμη μήνες, εφόσον απαιτείται, λαμβανομένων υπόψη της πολυπλοκότητας του αιτήματος ή και του αριθμού των αιτημάτων. Το Κέντρο Αίματος θα σας ενημερώσει για τυχόν παράταση εντός μηνός από την παραλαβή του αιτήματος, καθώς και για τους λόγους της καθυστέρησης.

Σε περίπτωση που θεωρείτε ότι προσβάλλονται τα δικαιώματά σας που αφορούν στην προστασία των προσωπικών σας δεδομένων διατηρείτε το δικαίωμα υποβολής καταγγελίας στην Αρχή Προστασίας Δεδομένων Προσωπικού Χαρακτήρα.

1. **Τροποποίηση στην Πολιτική Προστασίας Προσωπικών Δεδομένων**

Το Κέντρο Αίματος διατηρεί το δικαίωμα να τροποποιεί το περιεχόμενο της παρούσας πολιτικής σε τακτά χρονικά διαστήματα, χωρίς προηγούμενη ειδοποίηση και κατά την διακριτική του ευχέρεια. Παρακαλούμε όπως ενημερώνεστε από την σελίδα του Κέντρου Αίματος για καινούργιες πληροφορίες σχετικά με τις πρακτικές της πολιτικής μας.

1. **Στοιχεία Επικοινωνίας**

Υπεύθυνος Προστασίας Δεδομένων Προσωπικού Χαρακτήρα

Γιαννάκης Ανδρέου Λειτουργός Νοσοκομειακού Εργαστηρίου , Κέντρο Αίματος

Αρ. τηλεφώνου 22809098

Ηλεκτρονικές διεύθυνσεις : [giandreou@mphs.moh.cy](mailto:giandreou@mphs.moh.cy) και [kentroaimatoskyprou@gmail.com](mailto:kentroaimatoskyprou@gmail.com).